CELEX: 62014TN0798
Language: hu
Date: 2014-12-05 00:00:00
Title: T-798/14. sz. ügy: 2014. december 5-én benyújtott kereset – DenizBank kontra Tanács

16.3.2015   
            
            
               HU
            
            
               Az Európai Unió Hivatalos Lapja
            
            
               C 89/29
            
         2014. december 5-én benyújtott kereset – DenizBank kontra Tanács
   (T-798/14. sz. ügy)
   (2015/C 089/35)
   Az eljárás nyelve: angol
   
      Felek
   
   
      Felperes: DenizBank A. Ș. (Esentepe, Törökország) (képviselik: M. Lester és O. Jones Barristers, R. Mattick és S. Utku Solicitors)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2014. szeptember 8-i 2014/659/KKBP tanácsi határozatot (1) és a 2014. szeptember 8-i 960/2014/EU tanácsi rendeletet (2) (a továbbiakban együtt: vitatott intézkedések) annyiban, amennyiben azok a felperesre vonatkoznak;
            
         
               —
            
            
               az EUMSZ 277. cikk alapján állapítsa meg a szeptember 8-i határozat 1. cikkének és a szeptember 8-i rendelet 1. cikke (5) bekezdésének alkalmazhatatlanságát; valamint
            
         
               —
            
            
               a Tanácsot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap szerint a Tanács megsértette az indokolási kötelezettségét a vitatott intézkedések felperes tekintetében való meghozatalával. Továbbá a felperes kifogásolja, hogy a Tanács egyáltalán nem indokolta a vitatott intézkedések tekintetében való meghozatalát, még csak nem is értesítette az érintettségéről.
            
         
               2.
            
            
               A második jogalap szerint a Tanács nem biztosította a felperes védelemhez való jogát, beleértve a tisztességes meghallgatáshoz és a tényleges bírósági jogorvoslathoz való jogát. A felperes azt állítja, hogy a Tanács nem fedte fel a vitatott intézkedések tekintetében való meghozatalának okait és indokait, nem adott lehetőséget a felperesnek, hogy előadhassa észrevételeit az ellen irányuló ügyben, és ezzel azt is megakadályozta, hogy a Bíróság „tényleges bírói jogorvoslatot gyakorolhasson”.
            
         
               3.
            
            
               A harmadik jogalap szerint a Tanács a vitatott intézkedések felperes tekintetében való meghozatalával több szempontból is megsértette a Törökország és az EU közötti Ankara Egyezményt (és annak Kiegészítő Jegyzőkönyvét).
            
         
               4.
            
            
               A negyedik jogalap szerint a Tanács megsértette a hátrányos megkülönböztetés tilalmát és az arányosság elvét, valamint nem igazolható módon és aránytalanul korlátozta a felperes alapvető jogait.
            
         
      (1)  Az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról szóló, 2014. szeptember 8-i 2014/659/KKBP tanácsi határozat (HL L 271., 54. o.).
   
      (2)  Az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet módosításáról szóló, 2014. szeptember 8-I 960/2014/EU tanácsi határozat (HL L 271., 3. o.).